SET ปิดร่วง 9 จุด นลท.เทขาย หลัง “เฟด” ส่งสัญญาณขึ้นดบ.เร็ว ลุ้นพรุ่งนี้รีบาวด์
SET ปิดร่วง 9 จุด นลท.เทขาย หลังเฟดส่งสัญญาณขึ้นดอกเบี้ยเร็ว-แรง คาดแนวโน้มตลาดหุ้นพรุ่งนี้ผันผวนสูง และมีโอกาสรีบาวด์ได้ พร้อมให้แนวรับที่ 1,637 จุด และแนวต้าน 1,648 จุด
27 ม.ค. 2565

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ดัชนีตลาดหุ้นไทยวันนี้ปรับตัวลดลงตามตลาดหุ้นอื่นๆในภูมิภาค หลังจากที่ธนาคารกลางสหรัฐ (เฟด) ส่งสัญญาณปรับขึ้นอัตราดอกเบี้ยขึ้นเร็ว และแรง โดยคาดว่าจะเห็นความชัดเจนในการปรับขึ้นอัตราดอกเบี้ยในการประชุมครั้งต่อไปวันที่ 15-16 มี.ค.2565 ส่งผลให้มีแรงขายทำกำไรออกมาในหุ้นหลายๆตัว
สำหรับแนวโน้มวันพรุ่งนี้มีโอกาสที่จะผันผวนสูง และมีโอกาสที่จะรีบาวด์กลับมาได้ โดยยังคงต้องติดตามทิศทางเงินทุนต่างชาติว่าจะเข้ามาเพิ่มเติมหรือไม่ พร้อมให้แนวรับที่ 1,637 จุด และแนวต้าน 1,648 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 5,563.97 ล้านบาท ปิดที่ 147.50 บาท ไม่มีการเปลี่ยนแปลง
SCC มูลค่าการซื้อขาย 4,608.80 ล้านบาท ปิดที่ 389.00 บาท เพิ่มขึ้น 7.00 บาท
EA มูลค่าการซื้อขาย 3,682.35 ล้านบาท ปิดที่ 92.75 บาท ลดลง 4.25 บาท
BBL มูลค่าการซื้อขาย 2,943.83 ล้านบาท ปิดที่ 136.00 บาท ไม่มีการเปลี่ยนแปลง
TRUE มูลค่าการซื้อขาย 2,841.64 ล้านบาท ปิดที่ 5.00 บาท เพิ่มขึ้น 0.18 บาท